Բողոքի ցույցեր կորոնավիրուսի դեմ, Օհայո (ԱՄՆ)
**Բողոքի ցույցեր կարանտինի դեմ** (անգլ.՝ anti-quarantine protests), 2020 թվականի ապրիլից աշխարհի տարբեր մասերում տեղի ունեցող իրադարձություններ ի պատասխան COVID-19 համավարակի հետ կապված իշխանությունների խիստ սահմանափակող միջոցների։

ԱՄՆ
---

Ապրիլի 18-ին ԱՄՆ-ում կարանտինի (*stay-at-home order*) դեմ զանգվածային բողոքի ակցիաներ են տեղի ունեցել։ Հանրահավաքները տեղի են ունեցել Միչիգանում (այստեղ ավտոմոբիլիստների բողոքի ակցիաները սկսվել էին դեռևս ապրիլի 15-ին), Օհայոյում, Տեխասում, Մերիլենդում, Կենտուկիում և Վիսկոնսինում։ Ինչպես նշել են ԶԼՄ-ները, ցուցարարների թվում ներկայացվել է Դոնալդ Թրամփի պահպանողական ընտրազանգվածը։ Լանսինգում առաջին ակցիան ստացել է Gridlock (*խցանում*) անվանումը, քանի որ ցուցարարները ցանկացել են ավտոմեքենաների օգնությամբ խցանումներ ստեղծել։ Ակցիայի մասնակիցների ցուցադրական կարգախոսներից մեկը եղել է․ «Ինձ իրավունք տվեք վարակվելու կորոնավիրուսով, բայց մի սահմանափակեք իմ ազատությունը»։ Բացի այդ, պաստառների շարքում ներկա էր reopen (*բացեք կրկին*, այսինքն՝ «դադարեցրեք մեկուսացումը») կոչը։ Ցուցարարները նաև պնդում էին, որ կարանտինային միջոցառումները կարող են խարխլել տնտեսությունը և վատթարացնել շարքային ամերիկացիների նյութական վիճակը։ Ապրիլի 21-ին ակցիային միացել է Կալիֆորնիան։ Տեխասում ցուցարարները քննադատել են երկրի գլխավոր ինֆեկցիոնիստ Էնթոնի Ֆաուչիի գործունեությունը, որը, նրանց կարծիքով, պատասխանատու էր երկրում խիստ կարանտինի ռեժիմի համար։

Washington Post հրատարակությունը բողոքի ցույցերը կապել է ուլտրաաջերի շարժման հետ (far-right)։ Կենտուկի նահանգապետ Էնդի Բեշերի կարծիքով՝ բողոքի ակցիաները հանգեցնում են հիվանդացության աճին։

Ապրիլի 30-ին Լանսինգում ցուցարարները (400-700 մարդ) զբաղեցրել են Միչիգան նահանգի Կապիտոլիումը։ Մամուլն ուշադրություն է հրավիրել այն հանգամանքի վրա, որ որոշ ցուցարարներ զինված են եղել հրացաններով։ Ոստիկանությունը չի խոչընդոտել ակցիային, քանի որ նահանգում թույլատրված է ազատ զենք կրել։

Գերմանիա
--------

Ապրիլի 19-ին տեղեկատվություն է հայտնվել Բեռլինում տեղի ունեցած կարանտինի պայմաններում քաղաքացիների իրավունքների և ազատությունների սահմանափակման դեմ չարտոնված հանրահավաքի մասին։ Հանրահավաքի մասնակիցների թիվը չի գերազանցել 1000-ը։

Բեռլինում մայիսմեկը կարանտինի պայմաններում անցել է սահմանադրական իրավունքների համար պայքարի նշանով։ Սկզբում ցուցարարները հավաքվել էին Ռոզա Լյուքսեմբուրգի հրապարակում «*հիգիենիկ բողոքի»*, իսկ հետո տեղափոխվել Կրոյցբերգ շրջան։

Մայիսի 9-ին բողոքներն ընդլայնվել են։ Հազարավոր մարդիկ Շտուտգարտում մասնակցել են ակցիային։ Մասնակիցները պահել են սոցիալական հեռավորությունը՝ 1.5 մետր։ Բեռլինում բողոքի ցույցն ավելի քիչ էր, բայց ավելի ագրեսիվ։ Մյունխենում 3000 մարդ է դուրս եկել Մարիենպլաց։ Մայնի Ֆրանկֆուրտում շուրջ 500 մարդ կոչ է արել չեղարկել մասայական ռեժիմը։

Բրազիլիա
--------

Բրազիլիայում ապրիլի 20-ի բողոքի ակցիաները կարանտինի դեմ գլխավորել Է երկրի նախագահ Ժաիր Բոլսոնարուն՝ անհամաձայնություն հայտնելով խորհրդարանի և որոշ նահանգապետերի դիրքորոշման հետ, որոնք խիստ միջոցներ են ձեռնարկել կորոնավիրուսի համաճարակի դեմ պայքարելու համար։

Իսրայել
-------

Ապրիլի 7-ին հինդուիզմի փրկության կարգախոսով կարանտինի դեմ ցույց է անցկացվել իսրայելական Մոդիին Իլիթ քաղաքում։

Ռուսաստան
---------

2020 թվականի ապրիլի 20-ին մի քանի հարյուր մարդ ցույցի է դուրս եկել Հյուսիսային Օսիայի մայրաքաղաքում։ Ցուցարարները պահանջել են հանրապետությունում արտակարգ դրության ռեժիմ սահմանել և դրամական միջոցների իրական վճարում, ինչպես նաև կասկած են հայտնել կորոնավիրուսի սպառնալիքի մասին պաշտոնական տեղեկատվության արժանահավատության մեջ, իսկ Հանրապետության իշխանությունների ձեռնարկած միջոցառումները համարել են ավելորդ։

Ուկրաինա
--------

Ապրիլի 29-ին Կիևում Գրուշևսկու փողոցում տեղի է ունեցել գործարարների ակցիա՝ ընդդեմ կարանտինային միջոցառումների։ Մայիսի 6-ին Կիևի Գրուշևսկի փողոցում՝ Եվրոպական հրապարակի մոտ, կրկին տեղի է ունեցել ձեռնարկատերերի ակցիա՝ «կարանտինը սպանում է» (ուկրաիներեն՝ Карантин вбиває) կարգախոսով։

Նիդերլանդներ
------------

Մայիսի 5-ին ԶԼՄ-ներում տեղեկատվություն է հայտնվել Հաագայի կարանտինային միջոցառումների դեմ բողոքի ակցիաների մասին։ Սկզբում քաղաքի քաղաքապետը թույլատրել է միջոցառումը, պայմանով, որ մասնակիցները կպահեն սոցիալական հեռավորություն, սակայն ավելի ուշ ոստիկանությունը սկսել է ձերբակալել մարդկանց, երբ ցուցարարների թիվը սկսել է աճել։

Ծանոթագրություններ
------------------

1. 1 2  Pro-gun activists using Facebook groups to push anti-quarantine protests // Washington Post, 20.04.2020
2. ↑  В Мичигане прошли массовые протесты против усиления карантина
3. ↑  В США прошли массовые протесты против карантина
4. ↑  Операция «Пробка». В Мичигане врачам не верят и выступают против карантина
5. ↑  «Дайте мне право заразиться коронавирусом, но не ограничивайте мою свободу»
6. ↑  «В Калифорнии прошла акция протеста против карантина». Արխիվացված է օրիգինալից 2020 թ․ մայիսի 9-ին. Վերցված է 2020 թ․ հուլիսի 9-ին.
7. ↑  Карантин расколол Америку: люди выходят на митинги против самоизоляции
8. ↑  «Facebook начал удалять посты о митингах против карантина в США». Արխիվացված է օրիգինալից 2020 թ․ հուլիսի 9-ին. Վերցված է 2020 թ․ հուլիսի 9-ին.
9. ↑  WP назвала организаторов акций против самоизоляции в США
10. ↑  «В США после протестов против карантина рекордно увеличилось количество заражений коронавирусом». Արխիվացված է օրիգինալից 2020 թ․ ապրիլի 22-ին. Վերցված է 2020 թ․ հուլիսի 9-ին.
11. ↑  Вооруженные протестующие в Мичигане пошли на штурм Капитолия штата // Взгляд, 1 мая 2020
12. ↑  В Мичигане прошла акция против карантина. Демонстранты вошли в Капитолий штата (некоторые — с винтовками) // Meduza, 1 мая 2020
13. ↑  Германия: демонстрация против ущемления прав и основных свобод граждан во время пандемии
14. ↑  Первомай в Берлине завершился массовыми протестами против карантина // Российская газета, 2 мая 2020
15. ↑  В Германии прошли протесты против ограничений прав из-за коронавируса // Немецкая волна. 9 мая 2020
16. ↑  Президент Бразилии вышел на демонстрацию против карантина
17. ↑  Жители Модиин Илит разогнали демонстрацию против карантина
18. ↑  Акции протеста против карантина в России и в мир
19. ↑  Под Кабмином предприниматели заблокировали дорогу и требуют снять карантин с 1 мая. Начались столкновения с полицией Archived 2020-05-08 at the Wayback Machine. // Strana.ua, 29 апреля 2020
20. ↑  "Карантин убивает". Под Кабмином снова акция протеста, перекрыта улица Грушевского Archived 2020-05-19 at the Wayback Machine. // Strana.ua, 6 мая 2020
21. ↑  В Гааге задержали несколько десятков протестующих против карантина // ՌԻԱ Նովոստի, 5 мая 2020